ΝΟΜΟΣ ΠΟΥ ΤΡΟΠΟΠΟΙΕΙ ΤΟΥΣ ΠΕΡΙ ΦΟΡΟΛΟΓΙΑΣ ΤΟΥ ΕΙΣΟΔΗΜΑΤΟΣ ΝΟΜΟΥΣ ΤΟΥ 2002 ΕΩΣ (ΑΡ. 5) ΤΟΥ 2022

|  |  |  |  |  |  |  |  |
| --- | --- | --- | --- | --- | --- | --- | --- |
|  | | Η Βουλή των Αντιπροσώπων ψηφίζει ως ακολούθως: | | | | | |
|  | |  | | | | | |
| Συνοπτικός τίτλος.  118(I) του 2002  230(Ι) του 2002  162(Ι) του 2003  195(Ι) του 2004  92(Ι) του 2005  113(Ι) του 2006  80(Ι) του 2007  138(Ι) του 2007  32(I) του 2009  45(Ι) του 2009  74(Ι) του 2009  110(Ι) του 2009  41(Ι) του 2010  133(Ι) του 2010  116(Ι) του 2011  197(Ι) του 2011  102(Ι) του 2012  188(Ι) του 2012  19(Ι) του 2013  26(Ι) του 2013  27(Ι) του 2013  17(Ι) του 2014  115(Ι) του 2014  134(Ι) του 2014  170(Ι) του 2014  116(Ι) του 2015  187(Ι) του 2015  212(Ι) του 2015  110(I) του 2016  135(I) του2016  119(I) του 2017  134(I) του 2017  165(I) του 2017  51(I) του 2018  96(I) του 2018  122(I) του 2018  139(I) του 2018  27(I) του 2019  28(I) του 2019  63(I) του 2019  151(I) του 2019  152(I) του 2019  173(I) του 2019  45(I) του 2020  58(I) του 2020  66(I) του 2020  80(I) του 2020  95(I) του 2020  151(I) του 2020  179(I) του 2020  180(I) του 2020  31(I) του 2021  178(I) του 2021  193(I) του 2021  31(Ι) του 2022  77(Ι) του 2022  89(Ι) του 2022  101(Ι) του 2022  …(Ι) του 2022. | | 1. Ο παρών Νόμος θα αναφέρεται ως ο περί Φορολογίας του Εισοδήματος (Τροποποιητικός) (Αρ. 6) Νόμος του 2022 και θα διαβάζεται μαζί με τους περί Φορολογίας του Εισοδήματος Νόμους του 2002 έως (Αρ. 5) του 2022 (που στο εξής θα αναφέρονται ως «ο βασικός νόμος») και ο βασικός νόμος και ο παρών Νόμος θα αναφέρονται μαζί ως οι περί Φορολογίας του Εισοδήματος Νόμοι του 2002 έως (Αρ. 6) του 2022. | | | | | |
|  | |  | | | | | |
| Τροποποίηση  του άρθρου 8  του βασικού  νόμου. | | 2. Το άρθρο 8 του βασικού νόμου τροποποιείται ως ακολούθως: | | | | | |
|  | | (α) | | Με την αντικατάσταση, στο εδάφιο (21) αυτού, της φράσης «το έτος 2025» (έβδομη γραμμή) με τη φράση «την ημερομηνία έναρξης της ισχύος του περί Φορολογίας του Εισοδήματος (Τροποποιητικού) (Αρ. 6) Νόμου του 2022»· | | | |
|  | |  | |  | | | |
|  | | (β) | | με την προσθήκη, αμέσως μετά το εδάφιο (21) αυτού, του ακόλουθου νέου εδαφίου: | | | |
|  | |  | | | | |  |
|  | | …(Ι) του 2022. | | | | | «(21Α) τo είκοσι τοις εκατόν (20%) της αμοιβής από πρώτη εργοδότηση που ασκείται στη Δημοκρατία ή ποσό ύψους οκτώ χιλιάδων πεντακοσίων πενήντα ευρώ (€8.550), οποιοδήποτε είναι το μικρότερο, από άτομο το οποίο για τρία (3) συνεχή έτη, αμέσως πριν από την έναρξη της εργοδότησής του στη Δημοκρατία, εργοδοτείτο εκτός της Δημοκρατίας σε εργοδότη μη κάτοικο της Δημοκρατίας, και του οποίου η έναρξη πρώτης εργοδότησης στη Δημοκρατία γίνεται μετά την ημερομηνία δημοσίευσης στην Επίσημη Εφημερίδα της Δημοκρατίας του περί Φορολογίας του Εισοδήματος (Τροποποιητικού) (Αρ. 6) Νόμου του 2022 μέχρι και το έτος 2027: |
|  | |  | | | | |  |
|  | |  | | | | | Νοείται ότι, η απαλλαγή χορηγείται για περίοδο πέντε (5) φορολογικών ετών, αρχής γενομένης του φορολογικού έτους που έπεται το έτος εργοδότησης στη Δημοκρατία: |
|  | |  | | | | |  |
|  | |  | | | | | Νοείται περαιτέρω ότι, για τους σκοπούς του παρόντος εδαφίου ο όρος «έναρξη πρώτης εργοδότησης στη Δημοκρατία» και ο όρος «πρώτη εργοδότηση που ασκείται στη Δημοκρατία» έχουν την έννοια που αποδίδεται στους όρους αυτούς από το εδάφιο (23Α)·»· |
|  | |  | |  | | | |
|  | | (γ) | | με την προσθήκη στο εδάφιο (23) αυτού, αμέσως μετά τη φράση «την έναρξη εργοδότησής του στη Δημοκρατία» (τέταρτη γραμμή), της ακόλουθης φράσης: | | | |
|  | |  | | | | |  |
|  | | …(Ι) του 2022. | | | | | «, η οποία έναρξη έγινε μέχρι την ημερομηνία έναρξης της ισχύος του περί Φορολογίας του Εισοδήματος (Τροποποιητικού) (Αρ. 6) Νόμου του 2022»· και |
|  | |  | |  | | | |
|  | | (δ) | | με την προσθήκη, αμέσως μετά το εδάφιο (23) αυτού, του ακόλουθου νέου εδαφίου: | | | |
|  | |  | |  | | | |
|  | |  | | «(23Α) τo πενήντα τοις εκατόν (50%) της αμοιβής από πρώτη εργοδότηση που ασκείται στη Δημοκρατία από άτομο το οποίο δεν ήταν κάτοικος της Δημοκρατίας για περίοδο τουλάχιστον δέκα (10) συνεχόμενων ετών αμέσως πριν την έναρξη της εργοδότησής του στη Δημοκρατία και του οποίου η έναρξη πρώτης εργοδότησης στη Δημοκρατία γίνεται από την 1η Ιανουαρίου 2022 και μετέπειτα: | | | |
|  | |  | |  | | | |
|  | |  | | Νοείται ότι, | | | |
|  | |  | |  | | | |
|  | |  | | (i) | η απαλλαγή χορηγείται για περίοδο δεκαεπτά (17) φορολογικών ετών, αρχής γενομένης του φορολογικού έτους εργοδότησης στη Δημοκρατία· | | |
|  | |  | | (ii) | η απαλλαγή χορηγείται σε οποιοδήποτε έτος στο οποίο η αμοιβή από εργοδότηση που ασκείται στη Δημοκρατία υπερβαίνει τις πενήντα πέντε χιλιάδες ευρώ (€55.000), ανεξάρτητα εάν σε κάποιο φορολογικό έτος η αμοιβή μειώνεται κάτω από τις πενήντα πέντε χιλιάδες ευρώ (€55.000), νοουμένου ότι κατά το πρώτο ή δεύτερο έτος εργοδότησης στη Δημοκρατία η αμοιβή υπερέβαινε τις πενήντα πέντε χιλιάδες ευρώ (€55.000) ετησίως και ο Έφορος ικανοποιείται ότι η αυξομείωση στην ετήσια αμοιβή από εργοδότηση που ασκείται στη Δημοκρατία δεν αποτελεί ρύθμιση που αποσκοπεί στη χορήγηση της απαλλαγής· | | |
|  | |  | | (iii) | ανεξαρτήτως των διατάξεων της υποπαραγράφου (ii), η απαλλαγή χορηγείται κατά το φορολογικό έτος έναρξης της εργοδότησης, νοουμένου ότι η αμοιβή από την πρώτη εργοδότηση στη Δημοκρατία κατά τους δώδεκα (12) πρώτους μήνες υπερβαίνει τις πενήντα πέντε χιλιάδες ευρώ (€55.000), καθώς και κατά το φορολογικό έτος τερματισμού της εργοδότησης στη Δημοκρατία ή της λήξης της περιόδου των δεκαεπτά (17) ετών που ορίζεται στην υποπαράγραφο (i), νοουμένου ότι η αμοιβή από την εργοδότηση στη Δημοκρατία κατά τους δώδεκα (12) τελευταίους μήνες υπερβαίνει τις πενήντα πέντε χιλιάδες ευρώ (€55.000)· | | |
|  | |  | | (iv) | για τους σκοπούς του παρόντος εδαφίου άτομο θεωρείται ότι έχει «έναρξη πρώτης εργοδότησης στη Δημοκρατία» όταν για πρώτη φορά ασκεί μισθωτές υπηρεσίες στη Δημοκρατία είτε σε εργοδότη κάτοικο της Δημοκρατίας είτε σε εργοδότη μη κάτοικο της Δημοκρατίας, χωρίς να λαμβάνεται υπόψη η περιστασιακή πλήρης ή μερική εργοδότηση στη Δημοκρατία για περίοδο που δεν υπερβαίνει συνολικά τις εκατόν είκοσι (120) μέρες σε ένα φορολογικό έτος και ο όρος «πρώτη εργοδότηση που ασκείται στη Δημοκρατία» ερμηνεύεται ανάλογα: | | |
|  | |  | |  |  | | |
|  | |  | |  | Νοείται περαιτέρω ότι, ανεξαρτήτως του έτους έναρξης εργοδότησης στη Δημοκρατία, οι διατάξεις του παρόντος εδαφίου εφαρμόζονται από την 1η Ιανουαρίου 2022 και μέχρι τη συμπλήρωση περιόδου δεκαεπτά (17) συνεχόμενων φορολογικών ετών, αρχής γενόμενης του φορολογικού έτους στο οποίο άρχισε η εργοδότηση στη Δημοκρατία ατόμου, το οποίο για περίοδο τουλάχιστο δέκα (10) συνεχόμενων ετών, αμέσως πριν την έναρξη της εργοδότησής του στη Δημοκρατία δεν ήταν κάτοικος της Δημοκρατίας και- | | |
|  |  | |  | |  | | |
|  |  | |  | | (i) | επωφελήθηκε της προβλεπόμενης στο εδάφιο (23) απαλλαγής και έχει συνεχή εργοδότηση στη Δημοκρατία από το έτος έναρξης της εργοδότησής του μέχρι και το φορολογικό έτος 2021· ή | |
|  |  | |  | | (ii) | του οποίου η πρώτη εργοδότηση στη Δημοκρατία άρχισε μεταξύ των ετών 2016 και 2021, με αμοιβή που υπερέβαινε τις πενήντα πέντε χιλιάδες ευρώ (€55.000) ετησίως· ή | |
|  |  | | (iii) | | | του οποίου η πρώτη εργοδότηση στη Δημοκρατία άρχισε μεταξύ των ετών 2016 και 2021, με αμοιβή που δεν υπερέβαινε τις πενήντα πέντε χιλιάδες ευρώ (€55.000) ετησίως και εντός περιόδου έξι (6) μηνών από την ημερομηνία δημοσίευσης στην Επίσημη Εφημερίδα της Δημοκρατίας του περί Φορολογίας του Εισοδήματος (Τροποποιητικού) (Αρ. 6) Νόμου του 2022, η αμοιβή υπερβεί τις πενήντα πέντε χιλιάδες ευρώ (€55.000) ετησίως: | |
|  |  | |  | | |  | |
|  |  | | Νοείται έτι περαιτέρω ότι, | | | | |
|  |  | |  | | | | |
|  |  | | (i) | | | σε περίπτωση κατά την οποία χορηγείται η προβλεπόμενη στο παρόν εδάφιο απαλλαγή, δεν χορηγούνται οι προβλεπόμενες στα εδάφια (21), (21Α) και (23) απαλλαγές· | |
|  |  | |  | | |  | |
|  |  | | (ii) | | | η απαλλαγή χορηγείται σε κάθε άτομο μία φορά εφ’ όρου ζωής, για όσα έτη εφαρμόζονται οι διατάξεις του παρόντος εδαφίου·». | |
|  | |  | | | | | |
| Έναρξη  της ισχύος  του παρόντος Νόμου. | | 3.-(1) Με την επιφύλαξη του εδαφίου (2), οι παράγραφοι (α), (β) και (γ) του άρθρου 2 τίθενται σε ισχύ από την ημερομηνία δημοσίευσης του παρόντος Νόμου στην Επίσημη Εφημερίδα της Δημοκρατίας. | | | | | |
|  | |  | | | | | |
|  | | (2) Η ισχύς της παραγράφου (δ) του άρθρου 2 λογίζεται ότι άρχισε την 1η Ιανουαρίου 2022. | | | | | |

Αρ. Φακ.: 23.01.063.088-2022

ΣΧΚ/ΘΧ